Jelasin soal Republik Demokratik Georgia  dalam bahasa melayu dong

Republik Demokratik Georgia (RDG; ), 1918–1921, merupakan penubuhan pertama negara moden Republik Georgia.

RDG ditubuhkan selepas kejatuhan Empayar Rusia yang bermula dengan Revolusi Rusia 1917. Sempadan negara ini adalah Republik Rakyat Kuban dan Republik Pergunungan Kaukasus Utara di utara, Empayar Uthmaniyyah, Republik Demokratik Armenia di selatan dan Republik Demokratik Azerbaijan di tenggara. Luas negara ini adalah kira-kira 107,600 km² (sebagai perbandingan, luas negara Georgia pada hari ini adalah 69,700 km²), dan memiliki penduduk seramai 2.5 juta.

Ibu negara Georgia adalah Tbilisi, dan bahasa kebangsaan pula adalah Georgia. Diistiharkan pada 26 Mei, 1918, selepas perpecahan Persekutuan Transkaukasia, ia telah dipimpin oleh Parti Demokratik Sosial Menshevik. Berdepan dengan masalah-masalah dalaman dan luaran yang berkekalan, negara baru ini tidak dapat bertahan  dengan serangan daripada Tentera Merah Republik Sosialis Persekutuan Soviet Rusia, dan runtuh di antara bulan Februari dan Mac 1921 untuk menjadi sebuah republik Soviet.